Aangeboden Caravans & Campers (1):
22.11.2019 Ford Usa Ford Usa Thor KampeerautoTe koop Ford Usa 2015.Grijs, 6,7D, Diesel. 7702 km. Trekhaak.
De Lier	€ 129500 Jeltsin, wat op die dorpie Boetka in die Swerdlofsk-oblast van die Sowjetunie (USSR) gebore is, was aanvanklik ’n ondersteuner van Michail Gorbatsjof, maar was onder die perestroika-hervormings een van sy grootste politieke teenstanders. Op 29 Mei 1990 is hy verkies tot voorsitter van die Russiese Opperste Sowjet. Op 12 Junie 1991 is hy deur die volk verkies in die nuwe amp van president van die Russiese Sosialistiese Federale Sowjetrepubliek (RSFSR), in daardie stadium een van die vyftien republieke van die Sowjetunie. Met 57% van die stemme het hy die tweede demokraties verkose leier in die geskiedenis van Rusland geword. Ná die bedanking van Gorbatsjof en die finale ontbinding van die Sowjetunie op 25 Desember 1991, het Jeltsin aangebly in die amp van president van die Russiese Federasie, die opvolgerstaat van die USSR. In 1996 is hy herkies tot president, maar hy was nooit weer so gewild nie ná ’n reeks ekonomiese en politieke terugslae in the 1990's in Rusland.
Hy het onderneem om die Russiese ekonomie in ’n vrye markekonomie te omskep en het ekonomiese skokterapie, prysvrystelling en privatisasie daarvoor ingespan. Weens die metode van privatisasie het ’n groot deel van die land se rykdom in die hande van ’n klein groepie oligarge beland. ’n Groot deel van die Jeltsin-era is gekenmerk deur korrupsie, inflasie, ekonomiese ineenstorting en enorme politieke en sosiale probleme wat Rusland en die ander voormalige republieke van die Sowjetunie geraak het.
In September 2005 het hy ’n heupoperasie ondergaan. Op 1 Februarie 2006 het hy sy 75ste verjaarsdag gevier.
Op 23 April 2007 is Jeltsin op 76-jarige ouderdom aan hartversaking oorlede. Hy is in die Nowodewitsji-begraafplaas begrawe. nadat sy liggaam in staatsie gelê het in die Katedraal van Christus die Verlosser in Moskou.
Hy was die eerste Russiese staatsman wat in ’n kerkseremonie ter ruste gelê is ná tsaar Aleksander III. Pres. Poetin het die dag van sy begrafnis as ’n nasionale roudag verklaar met vlae wat halfmas gehang het en alle vermaakprogramme wat vir die dag opgeskort is.
Yeltsin, Boris. Against the Grain. Londen: Jonathan Cape, 1990
↑ Åslund, Anders (September/Oktober 1999). "Russia's Collapse". Foreign Affairs. Council on Foreign Relations. Verkry op 17 Julie 2007. Gaan datum na in: |date= (help)
↑ Bohlen, Celestine (Februarie 1992). "Yeltsin Deputy calls reforms Economic Genocide". The New York Times. Verkry op 23 September 2011. Onbekende parameter |published= geïgnoreer (help)
↑ "'Insight' op CNN". CNN. 7 Oktober 2002. Verkry op 17 Julie 2007.
↑ Yulia Osipova (19 September 2005). "Boris Yeltsin Leaves Ward". Kommersant. Verkry op 17 April 2007.
↑ "У первого президента не выдержало сердце". Komsomolskaja Prawda. 24 April 2007. Verkry op 24 April 2007. (ru)
↑ "Ельцин умер от остановки сердца". Lenta.ru. 23 April 2007. Verkry op 24 April 2007. (ru)
↑ "President's decree of mourning day". 23 April 2007. Geargiveer vanaf die oorspronklike op 28 May 2007. Verkry op 24 April 2007. (ru)
Ontsluit van "https://af.wikipedia.org/w/index.php?title=Boris_Jeltsin&oldid=1609201"
Die bladsy is laas op 17 November 2017 om 17:56 bygewerk.